CELEX: 31990R3574
Language: el
Date: 1990-12-04 00:00:00
Title: Κανονισμός (ΕΟΚ) αριθ. 3574/90 του Συμβουλίου της 4ης Δεκεμβρίου 1990 περί καθιερώσεως μεταβατικής περιόδου για την εφαρμογή ορισμένων κοινοτικών πράξεων στον τομέα της ενέργειας

Avis juridique important

|

31990R3574

Κανονισμός (ΕΟΚ) αριθ. 3574/90 του Συμβουλίου της 4ης Δεκεμβρίου 1990 περί καθιερώσεως μεταβατικής περιόδου για την εφαρμογή ορισμένων κοινοτικών πράξεων στον τομέα της ενέργειας  

Επίσημη Εφημερίδα αριθ. L 353 της 17/12/1990 σ. 0017 - 0018

ΚΑΝΟΝΙΣΜΟΣ (ΕΟΚ) αριθ. 3574/90 ΤΟΥ ΣΥΜΒΟΥΛΙΟΥ της 4ης Δεκεμβρίου 1990 περί καθιερώσεως μεταβατικής περιόδου για την εφαρμογή ορισμένων κοινοτικών πράξεων στον τομέα της ενέργειας ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,  την πρόταση της Επιτροπής(1),  τη γνώμη του Ευρωπαϊκού Κοινοβουλίου(2),  τη γνώμη της Οικονομικής και Κοινωνικής Επιτροπής(3),  Εκτιμώντας :  ότι, στο πλαίσιο των διαφόρων κανονισμών που αφορούν τον ενεργειακό τομέα, τα κράτη μέλη είναι υποχρεωμένα να ανακοινώνουν στην Επιτροπή συγκεκριμένα στοιχεία σύμφωνα με καθορισμένες διαδικασίες;  ότι, μετά την ενοποίηση της Γερμανίας, το κοινοτικό δίκαιο εφαρμόζεται αυτοδικαίως στο έδαφος της πρώην Λαοκρατικής Δημοκρατίας της Γερμανίας; ότι η εφαρμογή αυτή συνεπάγεται, ενδεχομένως, δυσκολίες λόγω του επιπέδου οικονομικής αναπτύξεως σε ορισμένες  περιφέρειες;  ότι, σύμφωνα με το άρθρο 8Γ της συνθήκης, η Επιτροπή καλείται να λαμβάνει υπόψη το μέγεθος της προσπάθειας την οποία θα πρέπει να καταβάλουν ορισμένες οικονομίες που εμφανίζουν διαφορές ανάπτυξης κατά τη διάρκεια της περιόδου εγκαθίδρυσης της εσωτερικής  αγοράς;  ότι οι παρεκκλίσεις αυτές πρέπει να έχουν χαρακτήρα προσωρινό και να επιφέρουν τις λιγότερο δυνατές διαταραχές στη λειτουργία της κοινής αγοράς;  ότι οι πληροφορίες σχετικά με την κατάσταση της νομοθεσίας στο έδαφος της πρώην Λαοκρατικής Δημοκρατίας της Γερμανίας, καθώς και σχετικά με την κατάσταση στον τομέα της ενέργειας, δεν επιτρέπουν να προσδιοριστούν οριστικά οι διαστάσεις των παρεκκλίσεων,   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:    Ά ρθρο 1  Η Γερμανία δεν είναι υποχρεωμένη να διαβιβάζει τις πληροφορίες που συγκεντρώνει βάσει των κανονισμών και της οδηγίας που αναφέρονται στο παράρτημα για το έδαφος της πρώην Λαοκρατικής Δημοκρατίας της Γερμανίας.  Ά ρθρο 2  Η παρέκκλιση που αναφέρεται στο άρθρο 1 εφαρμόζεται επί δώδεκα μήνες από την ημερομηνία της γερμανικής ενοποίησης.  Ά ρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1990.  Για το ΣυμβούλιοΟ ΠρόεδροςG. DE MICHELIS   (1)ΕΕ αριθ. L 263 της 26.^9.^1990, σ. 38, όπως τροποποιήθηκε στις 25 Οκτωβρίου 1990.  (2)Γνώμη που διατυπώθηκε στις 21 Νοεμβρίου 1990 (δεν έχει ακόμα δημοσιευθεί στην Επίσημη Εφημερίδα).  (3)Γνώμη που διατυπώθηκε στις 20 Νοεμβρίου 1990 (δεν έχει ακόμα δημοσιευθεί στην Επίσημη Εφημερίδα).     ΠΑΡΑΡΤΗΜΑ 1.Διαμόρφωση τιμών και ενημέρωση και διαβουλεύσεις σχετικά με τις τιμές Οδηγία 76/491/ΕΟΚ του Συμβουλίου σχετικά με την κοινοτική διαδικασία ενημερώσεως και διαβουλεύσεων επί των τιμών του αργού πετρελαίου και των προυϊόντων πετρελαίου στην Κοινότητα (ΕΕ αριθ. L 140 της 28. 5. 1976, σ. 4).  2.Ανακοίνωση των εισαγωγών υδρογονανθράκων Κανονισμός (ΕΟΚ) αριθ. 1055/72 του Συμβουλίου της 18ης Μαΐου 1972 σχετικά με την ανακοίνωση στην Επιτροπή των εισαγωγών υδρογονανθράκων (ΕΕ αριθ. L 120 της 25.^5.^1972, σ. 3).  Κανονισμός (ΕΟΚ) αριθ. 1893/79 του Συμβουλίου της 28ης Αυγούστου 1979 που θεσπίζει καταχώρηση στην Κοινότητα των εισαγωγών αργού πετρελαίου ή και των προϊόντων πετρελαίου (ΕΕ αριθ. L 220 της 30.^8.^1979, σ. 1).  Κανονισμός (ΕΟΚ) αριθ. 2592/79 του Συμβουλίου της 20ής Νοεμβρίου 1979 για τον καθορισμό των κανόνων σύμφωνα με τους οποίους γίνεται η καταχώρηση στην Κοινότητα των εισαγωγών αργού πετρελαίου, που προβλέπεται από τον κανονισμό (ΕΟΚ) αριθ. 1893/79 (ΕΕ  αριθ. L 297 της 24.^11.^1979, σ. 1).  3.Ανακοίνωση των εξαγωγών υδρογονανθράκων Κανονισμός (ΕΟΚ) αριθ. 388/75 του Συμβουλίου της 13ης Φεβρουαρίου 1975 περί ανακοινώσεως στην Επιτροπή των εξαγωγών υδρογονανθράκων προς τρίτες χώρες (ΕΕ αριθ. L 45 της 19.^2.^1975, σ. 1).